Catharina Palmér

Catharina Palmér (s. 10. tammikuuta 1963 Karlskrona) on ruotsalainen säveltäjä, urkuri, pianisti ja viulisti. Hän opiskeli säveltämistä Tukholman kuninkaallisessa musiikkikorkeakoulussa ja Indianan yliopistossa. Opettajien joukossa olivat Sven-David Sandström ja Pär Lindgren sekä lisäksi Kööpenhaminassa Per Nørgård. Palmér on keskittynyt muun muassa kuoroteosten säveltämiseen; niitä ovat esittäneet kuorot Ruotsista, Latviasta ja (Länsi-)Saksasta. Runous on toiminut Palmérille merkittävänä innoituksen lähteenä.

Vuonna 2010 Palmérilla oli säveltäjänä yli viisikymmentä teosta nimissään. Hän on päässyt palkintosijoille sävellyskilpailuissa Tanskassa ja Yhdysvalloissa.

Lähteet

Aiheesta muualla 
 AllMusic: Catharina Palmér 

Ruotsalaiset säveltäjät
Vuonna 1963 syntyneet
Elävät henkilöt